L'obra censurada de Santiago Sierra sobre els presos polítics arriba a Estocolm
L'obra 'Presos polítics a l'Espanya contemporània', de l'artista Santiago Sierra, arriba a Estocolm. La galeria privada Galleri Duerr obre d'avui fins al 22 de setembre l'exposició Democracy Under Siege, que tracta de vulneracions dels drets humans al món, especialment referides a la censura, al racisme o als empresonaments per motius polítics. Amb fotografies, pintures, dibuixos, performances, instal·lacions i escultures, l'exposició és una reflexió sobre les conseqüències d'aquestes vulneracions, tant en l'àmbit individual com col·lectiu. El reclam principal de la mostra és la rèplica de l'obra de Santiago Sierra, que recull els rostres estrafets d'Oriol Junqueras, Jordi Sànchez, Jordi Cuixart i una vintena de presos polítics més i que l'any passat va ser censurada a la fira Arco de Madrid. 'Presos polítics a l'Espanya contemporània' s'ha convertit així en un símbol de la denúncia de l'existència de presoners polítics a l'estat espanyol i de la reivindicació de la llibertat d'expressió. Serveix, per tant, per a fer una doble denúncia.
Fins quina data obre la Galleri Duerr l'exposició Democracy Under Siege?
fins al 22 de setembre